stanford-oval/wikipedia huggingface dataset:
ויקטוריה ווד

| --- | --- |

ויקטוריה ווד
 לידה:  19 במאי 1953 פרסטוויץ, הממלכה המאוחדת 
 פטירה:  20 באפריל 2016 (בגיל 62) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1974 
 מקום לימודים:  אוניברסיטת ברמינגהאם  Bury Grammar School 
 בן או בת זוג:  ג'פרי דרהאם (1 במרץ 1980–אוקטובר 2002) 
 פרסים והוקרה:  מפקדת במסדר האימפריה הבריטית (2008)  פרס האקדמיה הבריטית לטלוויזיה לשחקנית הטובה ביותר (2007)  פרסי הקומדיה הבריטית (1990, 1995, 2000, 2001, 2005, 2011) 
 פרופיל ב-IMDb
 
ויקטוריה ווד CBE (באנגלית: Victoria Wood;‏ 19 במאי 1953 - 20 באפריל 2016) הייתה קומיקאית, שחקנית, זמרת יוצרת, תסריטאית ובמאית אנגלייה. ווד כתבה וכיכבה במערכונים, מחזות, מחזות זמר, סרטים וקומדיות מצבים. בהופעות חיות שילבה שירים פרי עטה וליוותה את עצמה בנגינה בפסנתר. ההומור שלה היה מבוסס על חיי היום יום, והיא תיארה באופן סאטירי את המעמדות החברתיים.
הקריירה של ווד התחילה ב-1974 כשהופיעה בתוכנית הכישרונות "New Faces" של ATV. היא ביססה את מעמדה ככוכבת קומית בשנות השמונים של המאה העשרים. ב-1986 זכתה בפרס באפט"א לטלוויזיה על תוכנית המערכונים "Victoria Wood as Seen on TV" (מ-1985 עד 1987), והייתה לאחת הסטנדאפיסטיות הפופולריות ביותר בבריטניה. ב-1988 זכתה בפעם השנייה בפרס באפט"א על התוכנית "An Audience with Victoria Wood". בשנות התשעים כתבה את סרט הטלוויזיה "פט ומרגרט" ואת הסיטקום "נשות המזנון" (1998 עד 2000). ב-2007 זכתה בשני פרסי באפט"א נוספים בהם פרס השחקנית הטובה ביותר על הופעתה בסרט "עקרת בית, 49" בערוץ ITV1. היא הרבתה לעבוד עם השחקנים ג'ולי וולטרס, דאנקן פרסטון וסיליה אימרי.
ביוגרפיה

ויקטוריה ווד נולדה בפרסטוויץ (אנ') וגדלה בבורי במחוז לנקשייר. היא הייתה הצעירה מבין ילדיהם של סטנלי ווד, סוכן ביטוח שנהג לכתוב שירים למסיבות חג המולד, ונלי ווד. היה לה אח אחד, כריס, ושתי אחיות פני ורוזלינד. היא למדה בבית הספר פיירפילד קאונטי, ואחר כך בבית ספר לבנות בבורי.
בנעוריה סבלה מהפרעות אכילה, אבל בגיל 15 קיבלה במתנה פסנתר ליום ההולדת שעזר לה להתגבר. היא הצטרפה לסדנת תיאטרון לנוער רוצ'דייל שם הרגישה שהיא "במקום הנכון". אחר כך למדה דרמה באוניברסיטת ברמינגהם.
ביוגרפיה > פרסים ומועמדויות

במהלך הקריירה שלה זכתה ווד בפרסים רבים. ב-1997 הוענק לה תואר קצין מסדר האימפריה הבריטית (OBE). ב-1994 קיבלה תואר דוקטור לשם כבוד מטעם האוניברסיטה של סנדרלנד. ב-2008 עם חלוקת התארים לכבוד יום ההולדת של המלכה הוענק לווד תואר מפקד מסדר האימפריה הבריטית (CBE).
ב-2003 נכללה ברשימת "חמישים השחקנים המצחיקים ביותר בקומדיה הבריטית" של האובזרבר. ב-2005 נבחרה למקום ה-27 מתוך 50 בסקר של ערוץ 4 על קומיקאים, האישה הראשונה ברשימה לפני פרנץ' וסונדרס, ג'ואן ריברס וג'ויס גרנפל (אנ').
תוכנית המערכונים שלה "Victoria Wood as Seen on TV" זכתה בפרס באפט"א עבור שתי העונות ועבור תוכנית הספיישל לחג המולד. ב-2007 זכתה בפרס האקדמיה הבריטית לאומנויות הקולנוע והטלוויזיה (באפט"א) לשחקנית הטובה ביותר וגם בפרס הדרמה הטובה ביותר על תפקידה בדרמה "עקרת בית, 49".
ב-2001 נבחרה ל"סטנדאפיסטית הטובה ביותר" ו"תוכנית המערכונית הטובה ביותר" של קוראי המגזין "Radio Times". עוד נבחרה על ידי קוראי Reader's Digest ב-2005 לקומיקאית המצחיקה ביותר. היא הגיעה למקום השמיני בסקר של ITV לבחירת 50 הכוכבים הגדולים ביותר.
ווד זכתה בשישה פרסי הקומדיה הבריטית: הופעת הסטנד-אפ הטובה ביותר (1990); הקומיקאית הטובה ביותר (1995); המחברת של השנה (2000); הופעת הסטנד-אפ החיה הטובה ביותר (2001); פרס הצטיינות (יחד עם ג'ולי וולטרס (2005); הקומיקאית הטובה ביותר בטלוויזיה (2011).
ווד הייתה מועמדת לפרס באפט"א 14 פעמים, וזכתה בפרס ארבע פעמים. היא זכתה בפרס באפט"א מיוחד בערב מחווה בשנת 2005.
| שנה | שם | מועמדות עבור | תוצאה |
| --- | --- | --- | --- |
| 1986 | הופעת הבידור הקל הטובה ביותר | Victoria Wood as Seen on TV | זכייה |
| 1987 | הופעת הבידור הקל הטובה ביותר | Victoria Wood as Seen on TV | מועמדות |
| 1988 | הופעת הבידור הקל הטובה ביותר | Victoria Wood as Seen on TV | מועמדות |
| 1989 | הופעת הבידור הקל הטובה ביותר | An Audience With Victoria Wood | זכייה |
| 1990 | הופעת הבידור הקל הטובה ביותר | ויקטוריה ווד | מועמדות |
| 1995 | השחקנית הטובה ביותר | פט ומרגרט | מועמדות |
| 1995 | דרמה יחידה הטובה ביותר | פט ומרגרט | מועמדות |
| 1995 | הופעת הבידור הקל הטובה ביותר | Victoria Wood: Live in Your Own Home | מועמדות |
| 1999 | התוכנית או הסדרה הקומית הטובה ביותר | נשות המזנון | מועמדות |
| 2000 | קומדיית המצבים הטובה ביותר | נשות המזנון | מועמדות |
| 2001 | Best Comedy Programme or Series | Victoria Wood with All the Trimmings | מועמדות |
| 2007 | השחקנית הטובה ביותר | עקרת בית, 49 | זכייה |
| 2007 | Best Single Drama | עקרת בית, 49 | זכייה |
| 2011 | Best Single Drama | אריק וארני | מועמדות |
ביוגרפיה > חיים אישיים

במרץ 1980 התחתנה ווד עם הקוסם ג'פרי דרהאם (אנ'), ונולדו להם שני ילדים. בני הזוג התגרשו ב-2002 והמשיכו לחיות בקרבת מקום וביחסים טובים.
בנה הנרי הופיע בהופעת קמע בתוכנית "Victoria Wood's Mid Life Christmas". הוא גם השתתף בתוכנית מאחורי הקלעים (אנ').
בסוף 2015 אובחנה ווד כחולת סרטן. היא שמרה על פרטיותה ולא גילתה בציבור על דבר המחלה. היא נפטרה ב-20 באפריל 2016 בביתה בהייגייט, בנוכחות ילדיה וגרושה.
הופעות סטנד-אפ

Sold Out‏ (1992)
Live in Your Own Home‏ (31 באוקטובר 1994)
Live 1997 ‏(27 באוקטובר 1997)
At the Albert Hall – Live‏ (25 בנובמבר 2002)
A 67-es út

| --- | --- |

לאסלו בודי, המכונה "ציפה", סולן ריפבליק, בתמונה מתוך הווידאו קליפ של השיר
 שיר בביצוע ריפבליק
 מתוך האלבום Disco
 יצא לאור:  1994
 סוגה:  פופ
 שפה:  הונגרית 
 אורך:  4:51 דקות
 חברת תקליטים:  EMI
 כתיבה:  לאסלו בודי (ציפה)
 לחן:  לאסלו בודי (ציפה)
 
"A 67-es út" ("אַ הַטוואַן-הֶטֶש אוּט" - בתרגום חופשי לעברית: "כביש 67" או "הדרך ה-67") הוא שיר של הלהקה ההונגרית ריפבליק. את השיר כתב והלחין סולן הלהקה, לאסלו בודי (ציפה).
רקע והצלחת השיר

הופעתה המשמעותית הראשונה של להקת ריפבליק הייתה במופע כישרונות שהתקיים בעיירה בלטונללה(הו'), הסמוכה לכביש 67, ולכן כביש 67 נחשב לחלק מההיסטוריה של הלהקה לדברי ציפה, השיר נכתב על נערה מהעיר קאפושוואר, הסמוכה אף היא לכביש 67. ב-1997 זכה השיר בפרס ינה הוסקה(הו') לשיר השנה לשנת 1996. בשנת 2006 קיים אתר origo.hu הצבעה בקרב הקוראים לבחירת השיר ההונגרי הפופולרי הטוב ביותר בכל הזמנים. השיר אמנם לא הגיע למקום הראשון, אך נכלל בעשירייה הראשונה.
שני האלבומים שבהם נכלל השיר הגיעו למעמד של אלבום פלטינה. ב-1995 היה זה האלבום Disco, שזכה מאז למעמד אלבום יהלום, וב-2013 היה זה אלבום ההופעה החיה 20 éves ünnepi koncert.
השיר נשאר אחד מלהיטיה הגדולים ביותר של הלהקה, עדיין מנוגן ברדיו ההונגרי גם קרוב ל-30 שנה אחרי צאתו לאור, והלהקה מקפידה לבצע אותו בהופעות.
הנצחה

בשנת 1997, על כביש 67 באזור שאחרי הגשר שמעל אגם דשדה, הוצב עמוד זיכרון המנציח את חברי להקת ריפבליק. העמוד הוא פרי יצירתו של הפסל יוז'ף קלינג, ושם היצירה הוא "השיבה הביתה".
בשנת 2013 נפטר ציפה מהתקף לב בגיל 47. על מנת להנציח את זכרו, הוחלט להקים כביש מוזיקלי, הראשון מסוגו בהונגריה, שנחנך ב-2019. קטע הכביש, שאורכו הכולל כ-500 מטרים, ממוקם על כביש 67, בקילומטר ה-59 של הכביש, בכיוון הנסיעה מאגם בלטון לקאפושוואר. נסיעה על הכביש בקטע המדובר כשהרכב נוסע סמוך לשולי הכביש, משמיעה את קטע הפתיחה של השיר. מהירות הנסיעה המומלצת על מנת לשמוע את הקטע היא 80 קמ"ש.
הערות שוליים

↑  Nyaka Szabolcs, A 67-es út mellett kezdődött, 1998. augusztus 7, Új Dunántúli Napló
↑  Márkus Kata, A Republic ismét hazatalált, 2005. márc. 11, Somogyi Hírlap
↑  Az ország tíz kedvenc slágere - Álomsláger a célegyenesben, 2006. augusztus 2, Origo
↑  DISCO by REPUBLIC sales and awards, Best Selling Albums
↑  Arany- és platinalemezek
↑  Nagy Zoltán, Cipő és társai Kaposváron is otthonra leltek, 2015. 10. 02, történt Kaposváron
↑  Világhírű lett a zenélő 67-es út, 2019. DECEMBER 30, Magyar Hírlap
| --- | --- |
בקרת זהויות :  MusicBrainz work: 6599c9a7-be3a-4504-9b29-943090464973 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "A 67-es út".
עמוד הזיכרון של הפסל יוזף קלינג
קטע הכביש המוזיקלי על כביש 67, שנסיעה עליו משמיעה את קטע הפתיחה של השיר
שחייה במים פתוחים

תחרות שחייה במים פתוחים
שחייה במים פתוחים היא ענף ספורט בו שחיינים מתחרים בשחייה בגופי מים גדולים כגון נהרות, אגמים, מפרצים ובים הפתוח.
הפדרציה הבינלאומית לשחייה, פינ"א, מאגדת בתוכה שחייה במים פתוחים, יחד עם שחייה תחרותית, קפיצה למים, קפיצה למים מגובה, שחייה אמנותית וכדורמים. המרחקים הרשמיים בתחרויות השחייה במים פתוחים של פינ"א הם 5, 10 ו-25 ק"מ (לשם השוואה, המרחק הארוך ביותר בשחייה תחרותית הוא 1500 מטר). מאז אליפות העולם בשחייה 1991 הענף כלול בתוכנית של אליפות העולם בשחייה. מאז אולימפיאדת בייג'ינג (2008) שחייה במים פתוחים למרחק של 10 ק"מ, המכונה "מרתון שחייה", היא משחה אולימפי. ספורט הטריאתלון כולל בתוכו שחייה במים פתוחים.
יש אירועים לא-תחרותיים של שחייה במים פתוחים, כגון צליחת הכנרת העממית או חציית תעלת למאנש.
השחייה, שמתבצעת לעיתים בדבוקה, שונה לחלוטין משחייה במסלול מופרד בבריכה, ועל המתחרה להיזהר שלא להיפגע ולא לפגוע במתחרים אחרים, ולשמור על נתיב קרוב ככל האפשר לסימון (ולשם כך להרים את הראש מדי פעם על מנת שלא לסטות מהמסלול). כמו כן עשויה השחייה לכלול צלילות לצורך התחמקות מגלים, שחייה עם הזרם, ניווט, והתמודדות עם תנאי קור וחום קיצוניים.
היסטוריה

מאז הימים הקדומים ביותר, אנשים שחו על פני מים פתוחים, הן מתוך צורך והן לשם הנאה. חציית תעלת למאנש בשחייה, כ-32 קילומטר הושגה לראשונה באוגוסט 1875 על ידי קפטן אנגלי בשם מתיו ווב, קבעה כיוון חדש בשחייה במים פתוחים לעבר הספורט התחרותי. למעשה תחרויות השחייה בחמשת המשחקים האולימפיים המודרניים הראשונים מאולימפיאדת אתונה 1896 ועד אולימפיאדת סטוקהולם 1912 כולל, נערכו במים פתוחים.
לראשונה נערכו תחרויות שחייה במים פתוחים בנפרד מתחרויות שחייה בבריכה האולימפית באליפות העולם בשחייה שנערכה בפרת', אוסטרליה בשנת 1991.
בשנת 1995, איגוד השחייה הגרמני בחר במונח שחייה במים פתוחים, במקום שחייה למרחקים ארוכים, שאותו אימצה פינ"א והציגה מערכת נפרדת של כללים וחוקים.
פינ"א מגדירה שחייה במים פתוחים, משחים שאורכם לפחות חמישה קילומטר. באולימפיאדת בייג'ינג (2008) נערכה לראשונה במשחקים האולימפיים תחרות 10 קילומטר בשחייה במים פתוחים לנשים וגברים הנקראת מרתון שחייה.
חוקי הענף

החוקים להלן הם אלו התקפים בתחרויות רשמיות המוכרות על ידי פינ"א. תחרויות נערכות למרחקים של 5, 10 ו-25 ק"מ. הזינוק למשחה נערך מרפסודה או מתוך המים בעומק המאפשר שחייה מיידית. השחיינים מסודרים בזינוק על פי סדר שנקבע באקראי. בהישמע אות מופעל שעון עצר והשחיינים קופצים למים (במקרה של רפסודה) ומתחילים בשחייה באופן מיידי. כל המתחרים מאותו המין מזנקים יחדיו. לעיתים הגברים והנשים מזנקים יחדיו אולם לרוב הגברים מזנקים לפני הנשים. בכל מקרה, המיקום במשחה נקבע לכל מין בנפרד.
מסלול המשחה מסומן לרוב באמצעות מצופים גדולים ובולטים. השחייה ממצוף למצוף נעשית בקו ישר ושופטים על סירות מוודאים שכל שחיין מקיף כל מצוף כנדרש. לרוב המסלול מעגלי והשחיינים נדרשים להקיפו מספר פעמים.
נקודת הסיום של המשחה היא בתוך המים. הסיום מסומן על ידי מצופים היוצרים משפך המתנקז אל קו הסיום, שרוחבו 5 מטרים. מעל קו הסיום ישנו גשר שהשחיינים עוברים תחתיו ונוגעים בו עם צמיד אלקטרוני המותקן על ידם. הגשר כולל חיישן אלקטרוני המזהה את השחיין על פי הצמיד וקובע את הזמן שלקח לו להשלים את המשחה. הזמן הרשמי מתקבל במונחים של שעות, דקות ושניות, אולם השעון שומר נתונים גם ברמת דיוק של מאיות השנייה כדי לסייע בהכרעה של סיומים צמודים. כאשר כמה שחיינים מסיימים יחדיו השופטים קובעים את סדר ההגעה באמצעות מצלמת הילוך איטי ונתוני השעון. שחיין המסיים את המשחה יוצא מן המים, או מוצא מהם במקרה שהוא מותש מכדי לצאת לבד, ונבדק על ידי איש צוות רפואי. מיקום השחיינים נקבע על פי סדר ההגעה לקו הסיום.
במהלך המשחה, כל סגנונות השחייה מותרים לשימוש, אולם ברמה מקצוענית משתמשים תמיד בסגנון החתירה. המגע עם הקרקעית מותר, אך אסור ללכת על הקרקעית או לקפוץ ממנה. כמו כן כל מגע מכוון עם עצם כלשהו במים (כגון משיכת מצוף או תפיסת רפסודה) אסור. מטבע הדברים, ענף המים פתוחים כולל מגע רב בין השחיינים, בייחוד בהתחלה ובסיום. עם זאת, אסור לבוא במגע עם שחיין אחר בכוונה (למשל כדי להפריע לו או למשוך בו כדי להתקדם). לשחיינים אסור להיצמד לסירות המלוות את המשחה (דבר המקל על השחייה).
שופטים וצוותים רפואיים מלווים את השחיינים לכל אורך המשחה באמצעות סירות. אם שופט סבור ששחיין עובר על כללי הענף, הוא מוציא דגל צהוב עם מספר השחיין (שכתוב באופן בולט על גפיו). אם שחיין מבצע עבירה בפעם השנייה מונף לעברו דגל אדום והוא מוצא מן המים מיידית ונפסל מהמשך המשחה. עבירה בלתי ספורטיבית בעליל מזכה בדגל אדום מיידית, גם ללא דגל צהוב לפני.
משחי מים פתוחים הם מתישים ונמשכים זמן רב. לכן מסלול המשחה עובר על יד רפסודת או סירת האכלה, שם יכולים השחיינים לשתות מים ולצרוך מזון עתיר אנרגיה. השחיינים חולפים בקרבת הרפסודה או הסירה וסייענים מושיטים לעברם מקלות באורך עד 5 מטרים, ומכניסים את המזון ישירות לפה תוך כדי שחייה.
טמפרטורת המים המינימלית הדרושה לקיום תחרות של פינ"א היא 16 מעלות צלזיוס, ומקווה המים בו מתקיים התחרות צריך להיות נתון להשפעה נמוכה של גלים וגאות.
הבדלים משחייה בבריכה

ישנם הבדלים רבים בין שחייה תחרותית בבריכה לשחייה במים פתוחים. ההבדל העיקרי הוא המרחק. בשחייה בבריכה המשחים הפופולריים הם ל-100 ול-200 מטר והמשחה למרחק המקסימלי הוא ל-1500 מטר, שברמה מקצוענית לוקח כ-15 דקות. בשחייה במים פתוחים לעומת זאת המרחק המינימלי הוא 5 ק"מ והמשחה הפופולרי ביותר, ל-10 ק"מ, לוקח כ-1:45-2:00 שעות (כתלות בתנאי המים). משחי המים פתוחים דורשים סיבולת לב ריאה גדולה בהרבה.[דרוש מקור] במובן הזה היחס בין שחייה בבריכה לשחייה במים פתוחים דומה ליחס בין תחרויות ריצה באצטדיון למרתון. רבים משחייני המים פתוחים החלו את דרכם כשחייני 1500 מטר חופשי בבריכה.
הבדלים רבים נוספים מתבטאים בתנאים השונים. שחייני מים פתוחים נדרשים לעיתים להתמודד עם תנאי חום וקור קיצוניים, בניגוד לבריכה שם הטמפרטורה קבועה ונוחה. כמו כן שחייני מים פתוחים נדרשים לנווט ממצוף למצוף, שהמרחק ביניהם הוא לרוב מאות מטרים. זאת תוך כדי להתמודדות עם גלי הים וסחף. מה שגם דורש מהם להרים את הראש מעל המים, דבר שאינו מקובל בתחרויות בבריכה.
בניגוד לבריכה, שם כל שחיין שוחה במסלול משלו ומבודד משאר השחיינים, בשחייה במים פתוחים המגע הפיזי בין השחיינים הוא רב. השחיינים שוחים בדבוקות צפופות שכוללות לעיתים עשרות שחיינים. ההתחלה והסיום של המשחה נוטים להיות אלימים במיוחד.
האיסורים על חליפות שחייה מתקדמות בשחייה תחרותית שנכנסו לתוקף ב-2010 לא חלים על שחייה במים פתוחים. שחייני מים פתוחים רשאים לשחות עם חליפות שחייה מלאות המכסות את כל הגוף ואינן עשויות מבד.
בניגוד לבריכה, שם התנאים שווים בכל העולם, התנאים בשחייה במים פתוחים משתנים מתחרות לתחרות ומרגע לרגע. לכן אין בשחייה במים פתוחים שיאי עולם רשמיים.
טקטיקה

בשחייה במים פתוחים חשיבות רבה לטקטיקה ותכנון נכון של המשחה.
האלמנט הטקטי הנפוץ ביותר הוא "דראפטינג". השחיין נצמד לשחיין אחר ממאחור ומשתמש בו כ"מגן" שמפלס את הדרך. השחיין מאחור נהנה מהתנגדות מים פחותה ונדרש לפחות מאמץ בשביל לשחות במהירות של השחיין מלפנים. ניתן גם לבצע דראפטינג כשהשחיין מתמקם לצידו של המוביל ולא מאחוריו, כשראשו נמצא באזור המתניים של המוביל. דראפטינג כזה פחות יעיל, אך הוא מבטל את הצורך להרים את הראש כדי לעקוב אחרי השחיין המוביל והוא מהווה עמדה יותר נוחה לעקיפת השחיין המוביל. כמו כן במקרה כזה ניתן להשתמש בשחיין עליו עושים דראפטינג כ"שובר גלים" המגיעים מצידו השני.
יתרונות הדראפטינג גורמים לשחיינים להתקבץ בדבוקות. דבוקה יכולה לכלול שני שחיינים, שלעיתים מתחלפים ביניהם בנטל ההובלה. אבל לרוב דבוקות כוללות שחיינים רבים, לעיתים עשרות. קשה מאוד לפרוץ קדימה ולהתנתק מדבוקה, שכן המאמץ הנדרש לשם כך גבוה בהרבה מהמאמץ המושקע על ידי שחיינים בדבוקה. מהסיבה הזו שחיינים משקיעים מאמץ רב בתחילת המשחה במטרה להיכנס לדבוקה הראשונה. יתרון נוסף של הדבוקה הוא ניצול חוכמת ההמונים לצורך ניווט. נטל הניווט פחות והאחריות מתפזרת על פני שחיינים רבים, שיחדיו מבצעים את המשימה טוב יותר.
בשלב האחרון של המשחה, לרוב בסביבות ה-2-3 ק"מ האחרונים הדבוקות מתחילות להתפרק כשהשחיינים משתמשים בשארית הכוחות הנותרים להם. השלב הזה כולל קבלת החלטה קריטית, מתי לנסות לפרוץ קדימה ולברוח למתחרים האחרים בדבוקה. שחיין שיפרוץ מוקדם מידי יאבד מהירות לקראת הסוף ודבוקתו או חלקה ידביקו אותו, תוך כדי ניצולו לדראפטינג. שחיין שיפרוץ מאוחר מידי עשוי להישאר עם זמן מועט מידי כדי לברוח לדבוקה או לצבור פער בלתי ניתן לגישור משחיינים מובילים שפרצו מוקדם יותר. השחיין צריך לקבל את ההחלטה על סמך ניסיונו והכרת היכולות שלו, כמו גם של מתחריו. הוא צריך להיות בטוח ביכולת העדיפה שלו על חברי דבוקתו, שינצלו את פריצתו כדי לבצע עליו דראפטינג.
שחיינים שלא מצליחים להתנתק מהדבוקה בעת הסיום מגיעים כולם למשפך הסיום יחדיו ונדרשים להשתמש בספרינט בשארית כוחותיהם. סיומים שכאלו נוטים להיות אלימים וצפופים ומוכרעים על חודן של מאיות השנייה.
כל הזוכים במדליות במשחקים האולימפיים בשחייה במים פתוחים ל-10 ק"מ > שחייניות

| 0 | 1 | 2 | 3 |
| --- | --- | --- | --- |
אולימפיאדה: 
| בייג'ינג 2008 | לריסה אילצ'נקו   רוסיה רוסיה | קרי-אן פיין   הממלכה המאוחדת הממלכה המאוחדת | קסנדרה פטן   הממלכה המאוחדת הממלכה המאוחדת |
| לונדון 2012 | אווה ריסטוב   הונגריה הונגריה | היילי אנדרסון   ארצות הברית ארצות הברית | מרטינה גרימלדי   איטליה איטליה |
| ריו דה ז'ניירו 2016 | שרון ון רוונדאל   הולנד הולנד | רקלה ברוני   איטליה איטליה | פוליאנה אוקימוטו   ברזיל ברזיל |
| טוקיו 2020 | אנה מרסלה קוניה   ברזיל ברזיל | שרון ון רוונדאל   הולנד הולנד | קרינה לי   אוסטרליה אוסטרליה |
| פריז 2024 | שרון ון רוונדאל   הולנד הולנד | מואישה ג'ונסון   אוסטרליה אוסטרליה | ג'ינברה טדאוצ'י   איטליה איטליה |
כל הזוכים במדליות במשחקים האולימפיים בשחייה במים פתוחים ל-10 ק"מ > שחיינים

| 0 | 1 | 2 | 3 |
| --- | --- | --- | --- |
אולימפיאדה: 
| בייג'ינג 2008 | מרטן ואן דר ויידן   הולנד הולנד | דייוויד דייוויס   הממלכה המאוחדת הממלכה המאוחדת | תומאס לורץ   גרמניה גרמניה |
| לונדון 2012 | אוסמה מלולי   תוניסיה תוניסיה | תומאס לורץ   גרמניה גרמניה | ריצ'רד ויינברגר   קנדה קנדה |
| ריו דה ז'ניירו 2016 | פרי וירטמן   הולנד הולנד | ספירידון יאניוטיס   יוון יוון | מרק אנטואן אוליבייה   צרפת צרפת |
| טוקיו 2020 | פלוריאן ולברוק   גרמניה גרמניה | קרישטוף רשובסקי   הונגריה הונגריה | גרגוריו פלטריניירי   איטליה איטליה |
| טוקיו 2024 | קרישטוף רשובסקי   הונגריה הונגריה | אוליבר קלמט   גרמניה גרמניה | דוד בטלהם   הונגריה הונגריה |
כל הזוכים במדליות באליפויות העולם בשחייה במים פתוחים > השחייניות שזכו במרב מדליות הזהב באליפויות העולם בשחייה במים פתוחים

שחייניות שזכו בלפחות 2 מדליות זהב (כולל אליפות העולם 2024)
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מקום | מדינה | שם |  |  |  | סה"כ |
| 1 | ברזיל ברזיל | אנה מרסלה קוניה | 7 | 1 | 7 | 14 |
| 2 | איטליה איטליה | ויולה ואלי | 4 | - | - | 4 |
| 3 | הולנד הולנד | שרון ון רוונדאל | 3 | 3 | 1 | 7 |
| 4 | הולנד הולנד | אדית ואן דיק | 3 | 2 | 4 | 9 |
| 5 | רוסיה רוסיה | לריסה אילצ'נקו | 3 | 1 | - | 4 |
| 6 | צרפת צרפת | אורלי מולר | 2 | 4 | - | 6 |
| 7 | גרמניה גרמניה | לאוני בק | 2 | 1 | 1 | 4 |
| 8 | ארצות הברית ארצות הברית | היילי אנדרסון | 2 | 1 | - | 3 |
| 9 | בריטניה בריטניה | קרי-אן פיין | 2 | - | - | 2 |
כל הזוכים במדליות באליפויות העולם בשחייה במים פתוחים > השחיינים שזכו במרב מדליות הזהב באליפויות העולם בשחייה במים פתוחים

שחיינים שזכו בלפחות 2 מדליות זהב (כולל אליפות העולם 2024)
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מקום | מדינה | שם |  |  |  | סה"כ |
| 1 | גרמניה גרמניה | תומאס לורץ | 6 | 4 | 1 | 11 |
| 2 | גרמניה גרמניה | פלוריאן ולברוק | 4 | - | 1 | 5 |
| 3 | רוסיה רוסיה | יורי קודינוב | 3 | - | - | 3 |
| 4 | רוסיה רוסיה | ולדימיר דיאצ'ין | 2 | 2 | 2 | 6 |
| 4 | יוון יוון | ספירידון יאניוטיס | 2 | 2 | 2 | 6 |
| 5 | רוסיה רוסיה | אלכסיי אקאטייב | 2 | - | 1 | 3 |
| 6 | צרפת צרפת | אקסל ריימונד | 2 | 1 | - | 3 |
| 7 | הונגריה הונגריה | קרישטוף רשובסקי | 2 | 1 | - | 3 |
טבלת מדליות באליפויות העולם שחייה במים פתוחים

כולל את אליפות העולם בשחייה 2024
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה |  |  |  | סה"כ |
| 1 | גרמניה גרמניה | 15 | 17 | 13 | 45 |
| 2 | רוסיה רוסיה | 12 | 10 | 9 | 31 |
| 3 | איטליה איטליה | 10 | 10 | 17 | 37 |
| 4 | ארצות הברית ארצות הברית | 8 | 8 | 6 | 22 |
| 5 | ברזיל ברזיל | 8 | 2 | 8 | 18 |
| 6 | הולנד הולנד | 7 | 6 | 5 | 18 |
| 7 | צרפת צרפת | 6 | 10 | 3 | 19 |
| 8 | אוסטרליה אוסטרליה | 3 | 6 | 5 | 12 |
| 9 | הונגריה הונגריה | 2 | 2 | 2 | 6 |
| 10 | יוון יוון | 2 | 3 | 3 | 8 |
| 11 | הממלכה המאוחדת הממלכה המאוחדת | 2 | 1 | 2 | 5 |
| 12 | ספרד ספרד | 1 | 3 | 1 | 5 |
| 13 | קנדה קנדה | 1 | 1 | 1 | 3 |
| 14 | בולגריה בולגריה | 1 | 0 | 3 | 4 |
| 15 | דרום אפריקה דרום אפריקה | 1 | 0 | 1 | 2 |
| 15 | תוניסיה תוניסיה | 1 | 0 | 1 | 2 |
| 17 | הרפובליקה העממית של סין  סין | 1 | 0 | 0 | 1 |
| 17 | שווייץ שווייץ | 1 | 0 | 0 | 1 |
| 19 | אקוודור אקוודור | 0 | 1 | 0 | 1 |
| 19 | בלגיה בלגיה | 0 | 1 | 0 | 1 |
| 19 | צ'כיה צ'כיה | 0 | 1 | 0 | 1 |
| 22 | אוקראינה אוקראינה | 0 | 0 | 1 | 1 |
| 22 | ארגנטינה ארגנטינה | 0 | 0 | 1 | 1 |
| 22 | מצרים מצרים | 0 | 0 | 1 | 1 |
| 22 | פורטוגל פורטוגל | 0 | 0 | 1 | 1 |
| בסך הכל (25 מדינות) | בסך הכל (25 מדינות) | 82 | 82 | 84 | 248 |
שחייה במים פתוחים בישראל

אליפות ישראל בשחייה במים פתוחים נערכת מדי שנה במפרץ אילת. ב-2011 נערכה באילת אליפות אירופה בשחייה במים פתוחים. כיום, מאמן הענף הלאומי הוא חנן גלעד.
שחייה במים פתוחים בישראל > אלופי ישראל בשחייה במים פתוחים (15 ק"מ)

התחרות נערכה בנחל עמל.
שחייה במים פתוחים בישראל > אלופי ישראל בשחייה במים פתוחים (15 ק"מ) > שחייניות

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 שנה:  
| 2011 | רוני שטיין | 3:39:21.18 שעות | רותם עמית | 3:50:49.81 שעות | שחר סילברמן | 3:51:00.43 שעות |
שחייה במים פתוחים בישראל > אלופי ישראל בשחייה במים פתוחים (15 ק"מ) > שחיינים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 שנה:  
| 2011 | מיכאל דמיטרייב | 3:13:08.60 שעות | שחר רסמן | 3:14:45.81 שעות | יונתן בר-אלי | 3:27:34.50 שעות |
שחייה במים פתוחים בישראל > המשחה האולימפי, אלופי ישראל בשחייה במים פתוחים (10 ק"מ) > שחייניות

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 שנה:  
| 2009 | רוני שטיין   הפועל ירושלים | 2:18:30.75 שעות | לי כהן   הפועל ירושלים | 2:19:42.00 שעות | שחר סילברמן   מכבי קריית אונו | 2:25:33.90 שעות |
| 2010 | רוני שטיין   הפועל ירושלים | 2:07.32 שעות | אפרת רוטשטיין | 2:07.78 שעות | חן פינסלי |  |
| 2017 | עדן גירלואנצה | 2:00:44.63 שעות | אביטל פליישמן | 2:08:28.80 שעות | מור יעקב | 2:09:10.50 שעות |
| 2018 | אווה פביאן | 2:04:18 שעות | עדן גירלואנצה | 2:04:36 שעות | אביטל פליישמן | 2:11:20 שעות |
| 2019 | אווה פביאן | 1:59:39 שעות | עדן גירלואנצה | 2:07:36 שעות | אביטל פליישמן | 2:19:26 שעות |
| 2020 | אווה פביאן | 2:03:10 שעות | עדן גירלואנצה | 2:08:10 שעות | מיה אנגלנדר | 2:11:38 שעות |
| 2024 | אווה פביאן | 2:06:10.53 שעות | עדן גירלואנצה | 2:06:12.28 שעות | אופק אדיר | 2:06:12.83 שעות |
שחייה במים פתוחים בישראל > המשחה האולימפי, אלופי ישראל בשחייה במים פתוחים (10 ק"מ) > שחיינים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 שנה:  
| 2009 | מיכאל דמיטרייב   הפועל ירושלים | 1:56:43.58 שעות | דניאל קציר   כוכבי הצפון | 1:57:12.40 שעות | שחר רסמן   מכבי אשדוד | 1:58:04.65 שעות |
| 2010 | מיכאל דמיטרייב   הפועל ירושלים | 1:50.46 שעות | שחר רסמן | 1:53.41 שעות | יובל ספרא | 1:54.41 שעות |
| 2017 | שי טולדנו | 1:50:15.65 שעות | מתן רודיטי | 1:50:17.25 שעות | שחר רסמן | 1:50:19.00 שעות |
| 2018 | מתן רודיטי | 1:51:35 שעות | שחר רסמן | 1:51:42 שעות | יובל ספרא | 1:51:44 שעות |
| 2019 | מתן רודיטי | 1:53:25 שעות | יובל ספרא | 1:53:31 שעות | שחר רסמן | 1:53:55 שעות |
| 2020 | מתן רודיטי | 1:52:19 שעות | יובל ספרא | 1:52:30 שעות | עידו גל | 1:52:39 שעות |
| 2024 | מתן רודיטי | 1:52:16.36 שעות | יונתן אחדות | 1:52:20.01 שעות | זיו כהן | 1:54:36.76 שעות |
שחייה במים פתוחים בישראל > אלופי ישראל בשחייה במים פתוחים (5 ק"מ) > שחייניות

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 שנה:  
| 2009 | ספיר עצמון   הפועל ירושלים | 1:09.44.95 שעות | רוני שטיין   הפועל ירושלים | 1:10:06.40 שעות |  |  |
| 2010 | חן פינסלי | 1:05:02.43 שעות | רותם עמית | 1:05:22.85 שעות | שחר סילברמן | 1:05:23.45 שעות |
| 2012 | חן פינסלי |  | לי כהן |  | רוני בווה |  |
| 2017 | חיה סימון זבלודוף | 58:11.20 דקות | עדן גירלואנצה | 58:11.50 דקות | טלי למקוף | 58:13.75 דקות |
| 2018 | אווה פביאן | 1:02:51 שעות | עדן גירלואנצה | 1:03:24 שעות | חיה סימון זבלודוף | 1:03:26 שעות |
| 2019 | אווה פביאן | 59:13.15 דקות | עדן גירלואנצה | 59:38.10 דקות | מאיה עצמון | 1:05:06.70 שעות |
| 2020 | אווה פביאן | 59:49.78 דקות | עדן גירלואנצה | 1:01:02.48 שעות | בקי פוזדנר | 1:02:59.08 שעות |
שחייה במים פתוחים בישראל > אלופי ישראל בשחייה במים פתוחים (5 ק"מ) > שחיינים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 שנה:  
| 2010 | מיכאל דמיטרייב | 55:11.60 דקות | יובל ספרא | 58:22.50 דקות | אילן ברונפמן | 59:38.10 דקות |
| 2011 | מיכאל דמיטרייב | 54:03.5 דקות |  |  |  |  |
| 2012 | יובל ספרא | 54:53.15 דקות | מיכאל דמיטרייב | 54:55.65 דקות | שי טולדנו | 55:48.25 דקות |
| 2015 | שי טולדנו | 57:08.60 דקות | עידן מורדל |  | שחר רסמן |  |
2016: 
| 2017 | שחר רסמן | 52:03.75 דקות | עידן מורדל | 52:08.70 דקות | בר סולובייצ'יק | 52:41.20 דקות |
| 2018 | שי טולדנו | 56:12 דקות | יובל ספרא | 56:14 דקות | שחר רסמן | 56:17 דקות |
| 2019 | יובל ספרא | 54:46.90 דקות | יונתן רוסין | 54:54.35 דקות | עידן מורדל | 55:04.30 דקות |
| 2020 | יונתן רוסין | 55:16.80 דקות | אלון אילין | 1:01:31.85 שעות | יואב פרבר | 1:01:33.60 שעות |
ראו גם

שחיית מרתון במים פתוחים